Noi fotografii spion cu viitorul model Arkana au apărut pe internet, acestea fiind realizate în România, cu numere de probă utilizate în mod curent de Dacia, pentru vehiculele pe care le testează. Deși designul de sub camuflaj este fără îndoială cel al modelului Renault Arkana, nu excludem varianta unei versiuni Dacia a acestui model, numit la momentul lansării Super Duster.

Înainte de a fi prezentată aici, informația a fost anunțată cu mult înainte pe Profit Insider Renault Arkana a fost prezentat anul trecut sub forma unui prototip, versiunea de serie urmând să fie lansată în cursul acestui an. Între timp, marca Samsung Motor, care aparține Renault Group, și-a prezentat și ea propria versiune, XM3, ce va fi produsă și vândută în Coreea de Sud. Cu toate acestea, nu se știe nimic despre viitorul acestui model în Europa, unde cei de la Renault au spus, anul trecut, că, dacă va veni, va fi sub brandul Dacia. La momentul lansării, Renault Arkana a fost descris de Laurens Van den Acker, șeful de design al Renault Group, cel care s-a ocupat direct de noul model, ca un „coupe-crossover distinctiv, realizând un echilibru între eleganța unui sedan și statura puternică a unui SUV”.

Mai multe detalii, pe profit.ro